પરિક્રમાર્થીઓ પરિક્રમાના ૩૬ કીલોમિટરનાં પથ પર પ્રથમ રાત્રી રોકાણ ભવનાથ કરી વનમાં અન્ય ૪ રાત્રી રોકાણ કરશે, આ રાત્રી રોકાણ દરમ્યાન યાત્રાળુઓ પોતાની સાથે જ લાવેલા સીધો સામાનમાંથી ભોજન પકાવી વન ભોજનનો આનંદ માણશે, જોકે છેલ્લા કેટલાય વર્ષથી પરિક્રમાના રુટ ઉપર લગભગ ૭૬ થી વધુ  અન્નક્ષેત્રો અને ઉતારાઓ વિવિધ સંસ્થાઓ દ્વારા શરુ કરવામાં આવે છે, અને આ અન્નક્ષેત્રોમાં આવેલા લાખો ભાવિકોને રોટલા રોટલીથી લઈ ગુજરાતી, કાઠીયાવાડી, પંજાબી ભોજનની સાથે વિવિધ ફરસાણ, શુદ્ધ ઘીમાંથી બનાવેલ મીઠાઇઓ, શરબત છાશ અને ઠંડા પીણાંઓ ભાવથી પીરસાય છે.